CELEX: 62009TB0392
Language: sl
Date: 2011-03-02 00:00:00
Title: Zadeva T-392/09 R: Sklep predsednika Splošnega sodišča z dne 2. marca 2011 – 1. garantovaná proti Komisiji (Začasna odredba — Konkurenca — Sklep Komisije o naložitvi globe — Bančna garancija — Predlog za odlog izvršitve — Fumus boni juris — Finančna škoda — Izjemne okoliščine — Nujnost — Uravnoteženje interesov — Delni in pogojni odlog)

21.5.2011   
            
            
               SL
            
            
               Uradni list Evropske unije
            
            
               C 152/20
            
         Sklep predsednika Splošnega sodišča z dne 2. marca 2011 – 1. garantovaná proti Komisiji
   (Zadeva T-392/09 R)
   (Začasna odredba - Konkurenca - Sklep Komisije o naložitvi globe - Bančna garancija - Predlog za odlog izvršitve - Fumus boni juris - Finančna škoda - Izjemne okoliščine - Nujnost - Uravnoteženje interesov - Delni in pogojni odlog)
   2011/C 152/36
   Jezik postopka: angleščina
   
      Stranki
   
   
      Tožeča stranka: 1. garantovaná a.s. (Bratislava, Slovaška) (zastopniki: sprva M. Powell, solicitor, A. Sutton in G. Forwood, barristers, nato M. Powell in G. Forwood)
   
      Tožena stranka: Evropska komisija (zastopnika: J. Bourke in N. von Lingen, zastopnika)
   
      Predmet
   
   Predlog za odlog izvršitve odločbe Komisije C(2009) 5791 konč. z dne 22. julija 2009 v zvezi s postopkom na podlagi člena 81 (ES) in člena 53 Sporazuma EGP (zadeva COMP/39.396 – Reagenti na osnovi kalcijevega karbida in magnezija za uporabo v jeklarski in plinski industriji).
   
      Izrek
   
   
               1.
            
            
               Predlog Jaroslava Červenke, Milana Hoška, Romane Murar, Adriána Vološina, Milana Kasanickýja in Petra Fratiča se zavrne.
            
         
               2.
            
            
               Odloži se obveznost tožeče stranke, družbe 1. garantovaná a.s., da poskrbi za izdajo bančne garancije v korist Evropske komisije, da bi se izognila takojšnji izterjavi globe, ki ji je bila naložena s členom 2 odločbe Komisije C(2009) 5791 konč. z dne 22. julija 2009 v zvezi s postopkom na podlagi člena 81 (ES) in člena 53 Sporazuma EGP (zadeva COMP/39.396 – Reagenti na osnovi kalcijevega karbida in magnezija za uporabo v jeklarski in plinski industriji), do prvega od teh dveh dogodkov:
               
                           —
                        
                        
                           zapadlost v plačilo dolgoročnih posojil 11. julija 2012;
                        
                     
                           —
                        
                        
                           izrek sodbe, s katero se konča postopek v glavni stvari;
                        
                     in pod pogoji:
               
                           —
                        
                        
                           da tožeča stranka od vročitve tega sklepa brez predhodnega dovoljenja Komisije ne sme niti neposredno niti posredno prenesti svojih deležev v svoji hčerinski družbi G1 Investment Ltd;
                        
                     
                           —
                        
                        
                           da tožeča strank v roku enega meseca od vročitve tega sklepa predsedniku Splošnega sodišča predloži pisni sporazum, v skladu s katerim brez predhodnega dovoljenja Komisije njena hčerinska družba G1 Investment niti hčerinska družba te družbe, Bounty Commodities Ltd, ne smeta prenesti njunih sredstev na tretjo osebo;
                        
                     
                           —
                        
                        
                           da tožeča stranka po vročitvi tega sklepa Komisiji plača znesek 2,1 milijona EUR;
                        
                     
                           —
                        
                        
                           da tožeča stranka v roku enega meseca od vročitve tega sklepa in nato vsake tri mesece do razglasitve odločbe v zadevi v glavni stvari oziroma ob vsakem dogodku, ki bi utegnil vplivati na njeno zmožnost plačila naložene globe v prihodnosti, Komisiji predloži pisno poročilo o razvoju njenih sredstev in zlasti njenih dolgoročnih naložb.
                        
                     
         
               3.
            
            
               Odločitev o stroških se pridrži.